CinemaKlub – Nem fogod elhinni, hogy ki lesz James Bond! | RTL
Nem fogod elhinni, hogy ki lesz James Bond!
Most már hivatalos, megtalálták a legmegfelelőbb személyt a 007-es megformálására. Az eredményen pedig nem kicsit lepődtünk meg! Lássuk, ki lesz őfelsége első számú titkos ügynöke!
CinemaKlub • Jul 10, 2017, 12:38 PM
Két évvel a legutóbbi James Bond-film, a Spectre bukását követően, Daniel Craig megerősítette, hogy a Bond 25 címet viselő új moziban is ő fog feltűnni, mint a világ leghíresebb titkos ügynöke!
Hiába ment a huzavona, hogy vajon Idris Elba, vagy Michael Fassbender lenne-e jobb James Bond, úgy tűnik a színészeknek és az olyan lelkes és önkéntes jelentkezőknek is, mint Tom Hiddleston, még várniuk kell a nagy lehetőségre. Craig ugyanis visszatér és jövőre már valószínűleg forgatja is az új mozifilmet, amit 2019-ben terveznek bemutatni.
Ezek szerint a sztár megkapta az áhított gázsit, ugyanis a pletykák szerint Craig csupán a fizetése miatt nem volt hajlandó újból elvállalni leghíresebb szerepét. Hiszen saját bevallása szerint is imád a Bond-franchise részese lenni, és állítólag semmilyen nézeteltérése sem volt a készítőkkel. Arról nem is beszélve, hogy a legújabb Bond-filmek és Daniel Craig olyan szenvedéstörténetet adtak hozzá az ügynök sztorijához, ami bár a Spectre című filmben csúcsosodott ki, de még közel sem oldódott meg. Így pedig csak még indokoltabbá vált Craig visszatérése, hogy pontot tehessen az ügy végére.
Szóval kíváncsian várjuk, milyen lesz a Bond 25 című film Daniel Craig főszereplésével!